VEGA og Live Nation præsenterer  
**Julian Casablancas+The Voidz rocker løs i VEGA***Tirsdag d. 16. december indtager Julian Casablancas+The Voidz Store VEGA med deres avantgarde-inspirerede rock fra deres nye album* Tyranny.

**Avantgard-rock fra The Strokes-forsangeren Julian Casablancas**

Gennem de sidste fire år har The Strokes-forsangeren [Julian Casablancas+The Voidz](https://www.facebook.com/pages/Julian-Casablancas-The-Voidz/529319413847642?fref=ts) arbejdet på at finde et fælles udtryk. Samarbejdet resulterede i september i bandets første album, *Tyranny,* udgivet på Julian Casablancas pladeselskab, Cult Records. Herpå bliver sekstettens fælles kærlighed til beatdrevet, aggressiv avantgarde rockmusik understreget af moderne melodiharmonier, der gør udtrykket fængende og stærkt. Selv beskriver de sig som et punkband, der kan spille alle former for musik, og som lægger en stor portion stolthed i deres alsidighed.

**Cd, lp og lighter**   
Bandet beskriver selv albummet som en blanding af jazz og punk med forbløffende melodiske passager. Sangen ”Human Sadness” blev offentliggjort som første single, og de 11 minutter kan opleves [HER](https://www.youtube.com/watch?v=Q8k3qB61lhk). De 12 sange udkom både på cd, lp, digitalt, som kassettebånd og som en lighter, hvor sangene var indlagt via et USB-stick.

Udover Julian Casablancas består bandet af Jeramy "Beardo" Gritter (guitar), Amir Yaghmai (guitar), Jacob "Jake" Bercovici (bas, guitar og synthesizers), [Alex Carapetis](http://en.wikipedia.org/wiki/Alex_Carapetis) (trommer og percussion) og Jeff Kite (keyboard). De to sidstnævnte var også en del af Julian Casablancas første soloprojekt Sick Six’ livebands, hvor også den mellemste søster i Haim, Danielle Haim, har spillet guitar.

**Stilikon for kollegaer**

Sidst Julian Casablancas var i Danmark var det med hans solodebut *Phrazes For The Youn*g. Han er mest kendt som forsangeren i det cool New Yorker-band, The Strokes. Bandet er blevet udnævnt til det mest banebrydende band fra New York siden 70’erne. Han er kendetegnet ved sin super sprøde stemme og et look, som gør ham til stilikon for folk som Pete Doherty og Alex Turner (Arctic Monkeys). Og så er Danmark ikke et helt ukendt territorium for den amerikanske sanger, idet han er søn af Miss Danmark 1965, Jeanette Christiansen.

**Fakta om koncerten**  
Julian Casablancas+The Voidz (US)  
Tirsdag den 16. december kl. 20  
Store VEGA, Enghavevej 40, 1674 Kbh. V  
270 kr. + gebyr  
Forsalget starter fredag den 10. oktober via vega.dk og Billetnet.